Diari Oficial de la Generalitat Valenciana


Sumari del DOGV 9383, del 14-07-2022 (2022/6666)

RESOLUCIÓ de 15 de juny de 2022, de la consellera de Justícia, Interior i Administració Pública per la qual s'executa la Sentència 571/21 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana que estima el recurs d'apel·lació contra la Interlocutòria 214/2019, de 17 de desembre, de 2019, dictada pel Jutjat Contenciós Administratiu número 8 de València en incident d'execució dimanant del procediment abreujat 88/2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6666


Data del document
:   15-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 15 de juny de 2022, de la consellera de Justícia, Interior i Administració Pública per la qual s'executa la Sentència 571/21 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana que estima el recurs d'apel·lació contra la Interlocutòria 214/2019, de 17 de desembre, de 2019, dictada pel Jutjat Contenciós Administratiu número 8 de València en incident d'execució dimanant del procediment abreujat 88/2008. [2022/6666]  
  
Vista la proposta de resolució del director general de Funció Pública, relativa a l'execució de la sentència 571/21 de la Secció Segona de la Sala contenciosa administrativa del Tribunal superior de Justícia de la Comunitat Valenciana que estima el recurs d'apel·lació contra l'acte 214/2019, del jutjat contenciós administratiu núm. 8 de València en incident d'execució dimanant del procediment abreujat 88/2008.  
  
Per la Resolució de 6 de maig de 2019 (DOGV 8544/9.05.2019) de la consellera de Justícia, Interior i Administració Pública, en execució de sentència, es nomenen funcionàries de carrera de la Generalitat, subgrup C2, les persones aspirants que han superat el curs selectiu d'accés al grup D, sector administració general, pel torn de promoció interna, mitjançant la conversió directa de places (convocatòria 79/04). Aquesta va establir els efectes econòmics i administratius des de la data de la presa de possessió.  
Per la Resolució de 6 de maig de 2019 (DOGV 8544/9.05.2019) de la Direcció General de Funció Pública, es va confirmar en els seus llocs els qui havien superat el curs d'accés al subgrup C2, sector administració general, pel torn de promoció interna, mitjançant la conversió directa de places, convocatòria 79/04, en execució de la Sentència 206/14 del Jutjat Contenciós Administratiu. Aquesta va establir els efectes econòmics i administratius del 15 de maig de 2019.  
  
Contra la primera resolució indicada es va presentar per Pascuala Alpuente Sornichero, Maria Rosa Jarque Bertolín, Carmen Álvarez Soto, María Teresa Periz Pastor i Carmen Rivera Romero, un incident d'execució, el qual va ser desestimat per la Interlocutòria 214/19 del Jutjat Contenciós Administratiu 8 de València.  
Contra la interlocutòria esmentada van presentar un recurs d'apel·lació Pascuala Alpuente Sornichero, Maria Rosa Jarque Bertolín, Carmen Alvárez Soto, María Teresa Periz Pastor i Carmen Rivera Romero. El dit recurs va ser resolt per la Sentència 571/21 de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. La part dispositiva de la sentència estableix «estima l'esmentat recurs d'apel·lació, revoca la interlocutòria d'execució deixant-lo sense efecte, i en el seu lloc, es considera procedent acordar la retroacció dels efectes econòmics i administratius a la presa de possessió de 8 de juliol de 2013, data en la qual els reclamants havien superat el curs».  
En virtut d'això i fent ús de la competència atribuïda en l'article 8.1.o de la Llei 4/21, de 16 d'abril, de la funció pública valenciana,resolc:  
  
Primer  
Reconéixer, en execució de la Sentència 571/21, els efectes econòmics i administratius de la presa de possessió derivada del nomenament de personal funcionari de carrera de l'Administració de la Generalitat, subgrup C2, sector administració general, cos C2-01, auxiliar de l'Administració de la Generalitat, escala C2-01-02, auxiliar de serveis, des del 8 de juliol de 2013:  
Pascuala Alpuente Sornichero en el lloc 7265.  
Maria Rosa Jarque Bertolín en el lloc 24493.  
Carmen Alvárez Soto en el lloc 20787.  
María Teresa Periz Pastor en el lloc 13068.  
Carmen Rivera Romero en el lloc 1337.  
  
Segon  
Regularitzar els efectes econòmics i administratius de la presa de possessió de cadascuna de les persones indicades, així com procedir a la liquidació de les diferències retributives que els poguera correspondre des del 8 de juliol de 2013.  
  
Tercer  
La Direcció General de Funció Pública realitzarà en el Registre de personal les anotacions corresponents.  
  
Contra la present resolució podrà promoure's, per les parts legitimades, un incident d'execució de sentència, davant el Jutjat Contenciós Administratiu número 8 de València, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 15 de juny de 2022.- La consellera de Justícia, Interior i Administració Pública: Gabriela Bravo Sanestalisnao.